મિત્રો, હવે તમારે શિક્ષણની જરૂર નથી. ચંબુ ટૂંક સમયમાં ‘ચંબુ ખિસ્સાકાતરુ ટ્રેઇનિંગ કંપની’ ખોલે છે જેમાં પૅન્ટનાં કે શર્ટનાં નાનાં-મોટાં ખિસ્સાં કેમ કાપવાં એ શીખવવામાં આવશે. હમણાં ભણવાની જાહેરાત વાંચી. ૧૦૦ એકરમાં પથરાયેલું સંકુલ અને ૫૦૦ એકરમાં પથરાયેલી યુનિવર્સિટી... સાલું છોકરાઓને ભણવા મૂકવાના છે કે ચરવા. જો ભૈ સ્કૂલમાં બરાબર શિક્ષણ મળે તો ટ્યુશનની ક્યાં જરૂર છે, પણ આ બધા હળીમળીને ધંધો કરી આપણાં ખિસ્સાં કાપી લે છે. માટે જ કહું છું કે શિક્ષણની ફી ઘટે, શિક્ષણનું ધોરણ ઘટે તો કોને કહેવું? બધું ભણ્યા પછી એ જ ખબર ન પડે કે જલેબી અને પકોડાને ઇંગ્લિશમાં શું કહેવાય?